TNL ปิดกิจการ “เอส.ที.จี.ซี” ยันไม่ส่งผลต่อการดำเนินธุรกิจ
TNL แจ้งเลิกกิจการ "เอส.ที.จี.ซี" ยันไม่ส่งผลต่อการดำเนินธุรกิจและฐานะการเงิน
13 ธ.ค. 2559

นางสาวดุษฎี สุนทรธำรง กรรมการรองผู้จัดการและ CFO บริษัท ธนูลักษณ์ จำกัด (มหาชน) หรือ TNL เปิดเผยว่า ตามที่บริษัทได้ลงทุนใน บริษัท เอส.ที.จี.ซี. จำกัด ซึ่งประกอบกิจการเกี่ยวกับการวิจัยธุรกิจสิ่งทอ และเครื่องนุ่งห่มตั้งแต่ปี 2542 โดยลงทุนเป็นเงิน 325,000 บาท คิดเป็นสัดส่วนการลงทุนร้อยละ 13 ของทุนจดทะเบียนนั้น
ขณะนี้บริษัท เอส.ที.จี.ซี. จำกัด ได้จดทะเบียนเลิกบริษัท และเสร็จการชำระบัญชีแล้ว โดยบริษัทได้รับคืนเงินลงทุน จำนวน 159,652.09 บาท ซึ่งบริษัทฯ ได้ตั้งค่าเผื่อผลขาดทุนจากการด้อยค่าเงินลงทุนไว้แล้ว เป็นเงิน 195,000 บาท ดังนั้น การเลิกประกอบกิจการของ บริษัท เอส.ที.จี.ซี.จำกัด ไม่ส่งผลกระทบต่อการดำเนินธุรกิจและฐานะทางการเงินของบริษัทแต่อย่างใด